ରୋଲାଣ୍ଡୋ ଅସ୍ଥି ଭଗ୍ନ

ରୋଲାଣ୍ଡୋ ଅସ୍ଥି ଭଗ୍ନ ହେଉଛି ଏକ ପ୍ରକାର ଭଙ୍ଗା ଆଙ୍ଗୁଠି ଯାହା ବୁଢ଼ା ଆଙ୍ଗୁଠିର ମୂଳରେ ହୁଏ ଓ ନ‌କ୍ଲ ପର୍ଯ୍ୟନ୍ତ ବିସ୍ତାର ହୁଏ ।  ଏହାର ଲକ୍ଷଣ ମଧ୍ୟରେ ସାଧାରଣତଃ ହଠାତ୍ ଯନ୍ତ୍ରଣା ଆରମ୍ଭ ଏବଂ ଆଙ୍ଗୁଠି ଫୁଲିଯିବା ହୁଏ । ଆଙ୍ଗୁଠି ଚଳପ୍ରଚଳ କଲେ ଲକ୍ଷଣ ଖରାପ ଦିଗକୁ ଯାଏ । ଜଟିଳତା ମଧ୍ୟରେ ଦୀର୍ଘକାଳୀନ କଠିନତା ଏବଂ ଅଷ୍ଟିଓଆର୍ଥ୍ରାଇଟିସ ହୋଇପାରେ ।

ଏହାର କାରଣ ସାଧାରଣତ ଆଙ୍ଗୁଠିର ଲମ୍ବା ଅକ୍ଷରେ ଏକ ଶକ୍ତି ପ୍ରୟୋଗ ହେଲେ ଯେପରିକି ଯୁଦ୍ଧ ସମୟରେ ହୁଏ ।  ଡାକ୍ତରୀ ଇମେଜିଙ୍ଗଦ୍ୱାରା ରୋଗ ନିର୍ଣ୍ଣୟ କରାଯାଏ; ଯେପରିକି ଏକ୍ସ-ରେ, ସିଟି ସ୍କାନ୍, କିମ୍ବା ଏମଆରଆଇ (MRI) । ଏହା ଅତିକମରେ ତିନୋଟି ଅସ୍ଥି ଖଣ୍ଡରେ ପରିଣତ ହୁଏ, ଯାହା ପ୍ରାୟଟି (T) - କିମ୍ବା  ୟାଇ (Y) ଆକୃତି ସୃଷ୍ଟି କରେ ।  ଏହା ଏକ ବେନେଟ ଅସ୍ଥିଭଗ୍ନଠାରୁ ଭିନ୍ନ ଯେଉଁଥିରେ କେବଳ ଦୁଇଟି ହାର ଖଣ୍ଡ ଥାଏ ।

ଚିକିତ୍ସା ସାଧାରଣତଃ ଅସ୍ତ୍ରୋପଚାର ଆବଶ୍ୟକ କରେ । ବିକଳ୍ପଗୁଡ଼ିକ ମଧ୍ୟରେ ରିଡକସନ ଓ କେ-ତାର ଫିକ୍ସେସନ ବା ଡିସଟ୍ରାକସନ ସ‌ହିତ  ବାହ୍ୟ ଫିକ୍ସେସନ କରାଯାଏ । ଏହି ଭଙ୍ଗା ପରେ ସାଧାରଣତଃ ସାଧାରଣ ଅବସ୍ଥାକୁ ଫେରି ନଥାଏ ।

ସମୁଦାୟ ହାତ ଭଙ୍ଗାର ୧.୪%ରୁ ୪% ଏବଂ  ବୁଢ଼ା ଆଙ୍ଗୁଠି ଭଙ୍ଗାର ୨୦% ପର୍ଯ୍ୟନ୍ତ ରୋଲାଣ୍ଡୋ ଅସ୍ଥି ଭଗ୍ନ ହୋଇପାରେ । ମହିଳାଙ୍କ ତୁଳନାରେ ପୁରୁଷମାନେ ପ୍ରାୟ ୧୦ଗୁଣ ଅଧିକ ପ୍ରଭାବିତ ହୁଅନ୍ତି । ପ୍ରଭାବିତ ଲୋକଙ୍କ ସବୁଠାରୁ ସାଧାରଣ ବୟସ ହେଉଛି ୨୦ରୁ ୩୦ ଦଶକ । ଏହାକୁ ପ୍ରଥମେ ୧୯୧୦ ମସିହାରେ ସିଲଭିଓ ରୋଲାଣ୍ଡୋ ବର୍ଣ୍ଣନା କରିଥିଲେ । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki